
9. O PERSPECTIVĂ MISTICĂ 


1. CAPĂTUL UNUI FIR DE AUR 


„Îţi dau capătul unui fir de aur; 
Înfăşoară-l numai într-un ghem. 
Te va duce la Porţile Raiului, 
Tăiate în zidul Ierusalimului.” 
Blake 


În eseurile ce urmează am încercat să indic anumite căi de abordare a înţelegerii 
Bibliei şi realizarea visurilor tale. 

„Ca să nu fiţi greoi, ci următori ai celor ce, prin credinţă şi îndelungă-răbdare, 
moştenesc făgăduinţele.” Evrei 6:12 


Multi dintre cei care se delectează cu vechile şi familiarele versete ale Scripturii se 
descurajează când încearcă ei înşişi să citească Biblia aşa cum ar citi orice altă carte, fiindcă, 
destul de justificabil, ei nu înțeleg că Biblia este scrisă în limbajul simbolismului. 
Necunoscând că toate personajele sale sunt personificări ale legilor şi funcțiilor minții, că 
Biblia este psihologie şi nu istorie, ei îşi store creierii o vreme şi apoi se dau bătuţi. Este mult 
prea perplexantă. Pentru a înţelege semnificația imagisticii sale, cititorul Bibliei trebuie să fie 
trezit imaginativ. 

Potrivit scripturilor, adormim ca Adam şi ne trezim drept Hristos. Adică, dormim 
colectiv şi ne trezim individual. 

„Atunci a adus Domnul Dumnezeu asupra lui Adam somn greu; şi el a adormit.” 
Facerea 2:21 

Dacă Adam, ori omul generic, se află în somn adânc, atunci experienţele sale aşa cum 
sunt consemnate în scripturi trebuie să fie un vis. Numai cel care e trezit îşi poate spune visul 
şi numai el va înţelege simbolismul visurilor şi va putea interpreta visul. 

„ȘI au zis unul către altul: Oare, nu ardea în noi inima noastră, când ne vorbea pe cale 
şi când ne tâlcuia Scripturile?” Luca 24:32 

Biblia este o revelare a legilor şi funcțiilor Mintii, exprimată în limbajul acelui tărâm 
crepuscular în care intrăm atunci când dormim. Fiindcă limbajul simbolic al acestui tărâm 
crepuscular este acelaşi pentru toţi oamenii, exploratorii recenți ai acestui tărâm — imaginația 
omenească — îi spun „neconştient colectiv”. 


Scopul acestei cărţi, totuşi, nu este acela de a-ţi da o definire completă a simbolurilor 
biblice ori o interpretare exhaustivă a poveştilor ei. Tot ce nădăjduiesc să fi reuşit este să-ți fi 
indicat calea în care vei izbuti în realizarea dorințelor tale. „Toate câte ceret?’ [Marcu 11:24] 
pot fi obținute numai prin exerciţiul conştient şi voluntar al imaginației cu respectarea 
deplină a legilor Minţii. Undeva în tărâmul imaginaţiei se află o dispoziţie, un sentiment al 
dorinței împlinite care, de ar fi însuşite, ar însemna succes pentru tine. Acest tărâm, acest 
Eden — imaginaţia ta — este mai vast decât crezi şi răsplăteşte căutarea. „Îţi dau capătul unui 
fir de aur”; tu trebuie să-l aduni într-un ghem. 


2. CEIPATRU TARI 


„Și din Eden ieşea un râu, care uda raiul, 
iar de acolo se împărțea în patru braţe.” Facerea 2:10 


„Fiecare din fiinţele acestea avea patru feţe.” Iezechiel 10:14 


„lată, eu văd patru bărbaţi dezlegaţi, umblând prin mijlocul cuptorului, nevătămaţi, tar chipul 
celui de al patrulea, ca faţa unuia dintre fiii zeilor.” Daniel 3:25 


„Patru Tari sunt în fiece om.” Blake 


„Cei Patru Tar?” constituie identitatea omului, ori a lui Dumnezeu în om. Sunt „Patru 
Tari” în fiecare om, dar aceşti „Patru Tari” nu sunt patru ființe separate, separate una de 
cealaltă aşa cum sunt degetele mâinii sale. „Cei Patru Tar!” sunt patru aspecte diferite ale 
minții sale şi diferă una de cealaltă în funcție şi caracter, fără a fi patru euri separate ce 
locuiesc în trupul unui om. 


„Cei Patru Tar?” pot fi echivalaţi celor patru caractere iudaice mm [lod, He, Vav, He, 
de la dreapta la stânga] care formează numele mistic din patru litere al Puterii Creative 
L, YHWH”, ,, IHVH”, „„lahveh” ori „Iehova "] din, şi combinând în sine, trecutul, prezentul 
şi viitorul ca forme ale verbului „a fi”. 'Tetragrammatonul este venerat ca simbol al Puterii 
Creative în om — EU SUNT - cele patru funcții creative din om conlucrând la întruparea în 
fenomene materiale a calităților latente din Sine. 


Îi putem înţelege cel mai bine pe „Cei Patru Tari” comparându-i cu cele mai 
importante patru personaje în realizarea unei piese de teatru. 

„Întreaga lume e o scenă şi toţi bărbaţii şi femeile simpli actori. Îşi au ieşirile şi 
intrările lor... şi fiecare om multe roluri are în timpul său” — / William Shakespeare, ] Cum vă 
place, Actul II, Scena VII 


Producătorul, autorul, regizorul şi actorul sunt cele mai importante patru personaje în 
realizarea unei piese. În piesa vieţii, funcţia producătorului este aceea de a sugera tema. 

Face asta în forma unei dorințe, precum, „Aş vrea să fi fost un om de succes”; „Aş 
vrea să pot face o călătorie”; „Aş vrea să fiu căsătorit” şi aşa mai departe. Dar pentru a apărea 
pe scena vieții, aceste teme generale trebuie să fie cumva definite şi detaliate. Nu e suficient 
să spui, „Vreau să fiu un om de succes” — asta e prea vag. De succes în ce? Cu toate acestea, 
primul „Cel Tare” sugerează numai o temă. 


Dramatizarea temei este lăsată în grija originalității celui de-al doilea „Tare”, autorul. 
În dramatizarea temei, autorul scrie numai ultima scenă a piesei — dar scrie această scenă în 
detaliu. Scena trebuie să înfăţişeze dorința împlinită. Construieşte mental, cât mai realistic 
posibil, o scenă pe care ar experimenta-o dacă dorința i-ar fi împlinită. Când scena este 
vizualizată clar, sarcina autorului este încheiată. 


Cel de-al treilea „Tare” din producerea piesei vieții este regizorul. Sarcinile regizorului 
sunt să aibă grijă ca actorul să rămână fidel scenariului şi să repete cu el iar şi iar până ce 
jocul său devine autentic. Această funcție poate fi asemănată unei atenţii controlate şi dirijată 
conştient — o atenţie focalizată exclusiv asupra acţiunii care implică faptul că dorinţa este 
deja realizată. 


„lar chipul celui de al patrulea /este] ca faţa unuia dintre fiii zeilor” — imaginaţia 
omenească, actorul. Acest al patrulea „Tare” interpretează înlăuntrul lui, în imaginație, 
acțiunea predeterminată care implică împlinirea dorinţei. Această funcție nu vizualizează ori 
observă acțiunea. Această funcţie pune de fapt piesa în scenă, şi o face iar şi iar până ce 
dobândeşte dinamismul realităţii. Fără viziunea scenică a dorinței împlinite, tema rămâne o 
simplă temă şi rămâne veşnic adormită în uriaşele încăperi ale temelor nenăscute. lar fără 
cooperarea atenției, supusă viziunii dorinţei împlinite puse în scenă, viziunea nu va fi 
percepută ca dobândind realitatea concretă. 


„Cei Patru Tari” sunt cele patru sferturi ale sufletului omenesc. Cel dintâi este Regele 
Domnului, cel care sugerează tema; al doilea este Slujbaşul Domnului, care transpune tema 
într-o viziune scenică; al treilea este Omul Domnului, cel care a ascultat şi s-a supus viziunii 
dorinței împlinite şi cel care aduce imaginația rătăcitoare înapoi la cursul scenariului „de 
şaptezeci ori câte şapte” [Matei 18:22]. „Chipul Celui de-al patrulea” este Domnul Însuşi, 
Cel Care interpretează tema dramatizată pe scena minţii. 


„Gândul acesta să fie în voi care era şi în Hristos lisus, Care, Dumnezeu fiind în chip, 
n-a socotit o ştirbire a fi El întocmai cu Dumnezeu” — Filipeni 2:5,6 


Piesa vieţii este un efort comun al celor patru sferturi ale sufletului omenesc. 


„Tot ce vedeţi, desi pare afară, e înlăuntru; în imaginația voastră, a cărei această lume a 
morții îi este umbră numa!” — Blake 


Tot ce putem cuprinde este o construcţie vizuală concepută pentru a exprima o temă — 
o temă care fusese pusă în scenă, repetată şi interpretată altundeva. Cele la care asistăm pe 
scena lumii sunt numai construcții optice născocite pentru a exprima temele care au fost puse 
în scenă, repetate şi interpretate în imaginația oamenilor. 


„Cei Patru Tari” constituie Identitatea omului, ori Dumnezeu în om: lar toate cele pe 
care le contemp lă omul, deşi par în afară, sunt numai umbre proiectate pe ecranul spațiului — 
construcții optice născocite de către Identitate pentru a-i aduce la cunoştinţă efectele temei pe 
care a închipuit-o, dramatizat-o, repetat-o şi interpretat-o înlăuntrul său. 


„Căci făptura a fost supusă deşertăciunii” [Romani 8:20] pentru ca el să devină 
conştient de Identitate şi funcțiile sale, căci, prin conştiența Identitățu sale şi a funcțiilor ei, el 
poate făptui cu un scop; el poate avea un trecut auto-determinat. Fără conştientă, el făptuieşte 
neconştient şi strigă la un Dumnezeu concret să-l mântuiască de propria lui creație. 


„Până când, Doamne, voi striga fără ca să mă asculti şi voi ridica glasul meu către Tine 
> 2. ° 
din pricina silniciei, fără ca Tu să mă izbăveşti?” — Avacum 1:2 


Când omul descoperă că viaţa este o piesă pe care el, el însuşi o scrie fie conştient fie 
neconştient, va înceta cu judecarea oarbă, de-sine-chinuitoare, a altora. În schimb, el va 
rescrie piesa pentru a o face conformă cu idealul său, căci el va realiza că toate schimbările 
din piesă trebuie să rezulte din cooperarea „Celor Patru Tar?’ dinlăuntrul lui. Numai aceștia 
pot altera scenariul şi realiza schimbarea. 

Toţi bărbaţii şi femeile dm lumea lui sunt simpli jucători şi sunt la fel de neputincioşi 
în a-i schimba piesa precum sunt jucătorii de pe ecranul cinematografului neputincioşi în a 
schimba imaginea. Schimbarea dorită trebuie să fie concepută, dramatizată, repetată şi 
interpretată în cinematografele minții sale. Când cea de-a patra funcție, imaginația, şi-a 
încheiat sarcina de a repeta versiunea revizuită a piesei până ce a devenit firească, atunci 
cortina se va ridica de pe această lume atât de aparent solidă iar „Cei Patru Tari” vor proiecta 
umbra piesei adevărate pe ecranul spaţiului. Bărbaţii şi femeile îşi vor juca automat rolurile 
lor pentru a duce la realizarea temei dramatizate. Jucătorii, în virtutea partiturilor lor diferite 
în piesa lumii, devin relevanți temei dramatizate individual şi, fund relevanţi, sunt atraşi în 
piesa lui. Îşi vor juca rolurile lor crezând cu tărie în tot acest timp că ei înşişi au fost cei care 
au iniţiat rolurile pe care le joacă. Şi fac asta pentru... 


„Ca toți să fie una, după cum Tu, Părinte, întru Mine şi Eu întru Tine... Eu întru ei şi 
Tu întru Mine.” — loan 17:21, 23 


Sunt inclus în omenire. Suntem una. Cu toții jucăm cele patru roluri ale 
producătorului, autorului, regizorului şi actorului în drama vieţii. Unii dintre noi o fac 
conştient, alții neconştient. Este necesar să o facem conştient. Numai în acest fel putem fi 
siguri de un final perfect la piesa noastră. Apoi vom înţelege de ce trebuie să devenim 
conştienţi de cele patru funcții ale Unuia Dumnezeu dinlăuntrul nostru, pentru a trăi 
comuniunea cu Dumnezeu ca Fii ai Lui. 


„Omul nu trebuie să rămână un om: 
Tinta lui mai înaltă ar trebui fi. 
Căci Dumnezeu numai cu dumnezei 
Acceptă a se însoţi.” 
— Angelus Silesius 


În ianuarie 1946, mi-am luat soția si fetița în Barbados, în Indiile Britanice de Vest, 
pentru a petrece vacanța. Neștiind că erau ceva dificultăți în a obține bilete de întoarcere, nu 
am făcut rezervări înainte de a pleca din New York. Când am ajuns în Barbados, am 
descoperit că erau numai două vase ce făceau legătura cu insulele, unul din Boston şi unul 
din New York. Mi s-a spus că nu erau locuri libere pe nicicare dintre acestea până în 
septembrie. Cum aveam angajamente în New York pentru prima săptămână din mai, ne-am 
pus numele pe o lungă listă de aşteptare pentru cursa de aprilie. 


Câteva zile mai târziu a ancorat în port un vas din New York. L-am observat cu multă 
atenție şi am hotărât că acela era cel pe care îl vom lua. M-am întors la hotelul meu şi am 
conceput o acţiune interioară pe care am face-o dacă am fi pe acel vas. M-am liniştit într-un 
scaun confortabil din dormitor şi m-am cufundat în acțiunea imaginativă. 


În Barbados luăm o şalupă ori o barcă până în largul portului când ne îmbarcăm pe un 
vapor mare. Prima dată când am încercat, atenţia mea a luat-o pe coclauri de îndată ce am 
urcat pe pasarela vaporului. Am readus-o asupra scopului şi am încercat iar şi iar. Nu pot 
spune de câte ori am îndeplinit această acţiune în imaginația mea până ce am reuşit să păşesc 
pe punte şi să privesc în urmă spre port cu sentimentul dulce-amar al plecării. Eram fericit că 
mă întorceam la mine acasă în New York, dar nostalgic în luatul de rămas-bun cu insula, 
familia şi prietenii. Îmi amintesc faptul că, într-una din încercările mele de a păşi pe pasarelă 
cu sentimentul că navigam, am ațipit. După ce m-am trezit, mi-am văzut de activităţile mele 
obişnuite de peste zi. 


Dimineaţa următoare am primit un telefon de la compania navală, cerându-mi-se să 
merg la agenţie şi să-mi ridic biletele pentru călătoria din aprilie. Am fost curios să aflu de ce 
tocmai din Barbados s-a făcut o anulare şi de ce eu, din coada unei lungi liste de aşteptare, 
eram cel care primea rezervarea, dar tot ce a putut să-mi spună agentul a fost că s-a primit de 
dimineaţă o telegramă din New York care anunţa eliberarea a trei locuri. Nu eram primul pe 
care îl sunase agentul, dar din motive pe care nu le putea explica, toţi cei pe care îi anunţase 
au spus că acum aveau diverse inconveniente în a mai călători în cursa din aprile. Ne-am 
îmbarcat pe 20 aprilie şi am ajuns în New York în dimineaţa de 1 mai. 


În producerea piesei mele — navigarea pe un vas ce mă aducea în New York până pe 1 
mai — am jucat rolurile celor patru cele mai importante personaje. Ca producător, am hotărât 
să navighez pe o anumită navă şi la o anumită dată. Jucând rolul autorului, am scris scenariul 
— am vizualizat acţiunea lăuntrică ce se conforma celei exterioare în cazul în care dorința mi 
se împlinea. Ca regizor, am repetat cu mine — actorul — acea acţiune imaginată de a urca pe 
pasarelă până ce am simţit acea acțiune absolut firească. 


Astea fiind făcute, evenimentele şi oamenii s-au aranjat repede pentru a se conforma, 
în lumea exterioară, piesei pe care am închipuit-o şi pus-o în scenă în imaginaţia mea. 


„Am văzut mistica viziune curgând 
Şi trăind în oameni şi crânguri şi izvoare. 
Până ce n-am mai putut distinge 
Izvorul vieţii de propruile-mi visuri." 
— George William Russell ( AE) 


Am povestit această experiență unui auditoriu de-ale mele din San Francisco şi o 
doamnă a relatat apoi cum a folosit dumneaei neconştient aceeaşi tehnică, pe când era mult 
mai tânără. 


Incidentul s-a petrecut în Ajunul Crăciunului. Se simţea foarte tristă şi obosită şi se 
compătimea singură. 


Tatăl său, pe care îl adora, a murit de curând. Nu numai că trebuia să înfrunte lipsa lui 
în perioada Crăciunului, dar nevoile o forțaseră să renunţe la colegiul pe care şi-l planificase 
şi să se angajeze. În acest Ajun ploios, mergea spre casă într-un tramvai prin San Diego. 
Vagonul era scăldat în ciripitele vesele ale tinerilor ce se bucurau de sărbătoare. Ca să-şi 
ascundă lacrimile de cei din jurul ei, s-a ridicat în picioare şi s-a dus în partea deschisă din 
faţa vagonului, pentru a-şi amesteca lacrimile cu ploaia. Cu ochii închişi, şi ținând strâns de 
balustradă, iată ce şi-a spus în sinea ei: „Nu e sarea lacrimilor cea pe care o simt, ci sarea 
brizei de mare. Acesta nu e San Diego, acesta e Pacificul de Sud şi călătoresc spre Golful 
Samoa”. Şi privind în sus, în imaginaţia ei, a construit ceea ce îşi imagina ea că ar fi Crucea 
Sudului. S-a pierdut în această contemplare într-atât de profund, încât toate cele din jurul ei 
s-au estompat. Apoi, ajunsă la capăt de linie, a coborât şi a intrat în casă. 


Două săptămâni mai târziu a primit vorbă de la un avocat dm Chicago. Acesta o 
anunța că e în posesia unor acțiuni în valoare de trei mii de dolari pe numele ei. Cu câțiva ani 
mai devreme, o mătuşă de-ale sale plecase în Europa şi lăsase instrucțiuni ca aceste valori să 
1 se înmâneze nepoatei sale în caz că nu se va mai întoarce în State. 


Avocatul tocmai fusese înștiințat de moartea mătuşii, iar acum îi executa instrucțiunile. 


O lună mai târziu, fata naviga spre insulele Pacificului de Sud. Era noapte când au 
intrat în Golful Samoa. Privind în Jos, a putut distinge spuma albă „ca un os în gura 
doamnei” pe măsură ce vasul răzbea printre valurile care-i aduceau sarea mării odată cu 
vântul. Ofiţerul de gardă i-a spus, „lată Crucea Sudului” şi, privind în sus, a văzut-o exact aşa 
cum şi-o imaginase. 


În anii ce au urmat, a avut multe ocazii să-şi folosească imaginaţia constructiv, dar 
cum nu o făcuse niciodată conştient, nu şi-a dat seama că era o Lege în spatele tuturor 
lucrurilor. Acum că înţelegea, şi ea îşi joacă în mod conştient cele patru roluri majore în 
piesa zilnică a vieţii sale, producând scene de bine atât în folosul ei cât şi al altora. 


„După ce au răstignit pe lisus, ostașii au luat hainele Lui şi le-au făcut patru părți, 
fiecărui ostaş câte o parte, şi cămaşa. Dar cămaşa era fără cusătură, de sus ţesută în 
întregime.” — loan 19:23 


3. DARUL CREDINTEI 


„ȘI a căutat Domnul spre Abel şi spre darurile lui, 
Iar spre Cam şi spre darurile lui n-a căutat.” — Facerea 4:4, 5 


Dacă cercetăm scripturile, ni se va descoperi un înţeles al citatului de mai sus cu mult 
mai adânc decât cel oferit de o interpretare literală. Domnul e nimeni altul decât propria ta 
conştiență: „... Aşa să spui fiilor lui Israel: EU SUNT m-a trimis la voi!” — Ieşirea 3:14. „EU 
SUNT” este auto-definirea Domnului. 


Cain şi Abel, ca nepoți ai Lui Dumnezeu, pot fi numai personificările celor două 
funcții distincte ale propriei tale conştiențe. Autorul este cu adevărat interesat în a arăta „Cele 
două Stări opuse ale Sufletului omenesc” /William Blake, „Songs of Innocence and of 
Experience” J, şi a folosit doi frați pentru a reprezenta aceste stări. 

Cei doi fraţi înfăţişează cele două perspective distincte asupra lumii, perspective pe 
care le deţine fiecare om. Una este percepția limitată a simţurilor, iar cealaltă este o viziune 
imaginativă asupra lumii. Cain — prima perspectivă — este cel care capitulează pasiv în faţa 
aparenţelor şi consimte vieţii pe baza lumii din afară: o perspectivă ce duce inevitabil la 
tânjire mocnită ori la resemnare dezamăgită. Abel — cea de-a doua perspectivă — este viziunea 
dorinței împlinite, cea care înalță omul deasupra evidenţei simţurilor spre acea stare de 
uşurare în care el nu mai tânjeşte de dorință. Necunoaşterea celei de-a doua perspective ţine 
sufletul în osânda flăcărilor. Cunoaşterea acestei a doua perspective dă aripile cu care se 
zboară spre Ceruri, către dorinţa împlinită. 


„Veniţi şi mâncaţi din pâinea mea şi beți dm vinul pe care Eu l-am amestecat cu 
mirodenii. Părăsiţi neînţelepciunea, ca să rămâneţi cu viață /şi umblaţi pe calea cea dreaptă 
a priceperii! ].” Pildele lui Solomon 9:5,6 


În Epistola către evrei, scriitorul ne spune că jertfa lui Abel era credinţa şi, afirmă 
autorul, „fără credință, dar, nu este cu putinţă să fim plăcuţi lui Dumnezeu” — Evrei 11:6. 

„lar credința este încredințarea celor nădăjduite, dovedirea lucrurilor celor nevăzute... 
Prin credinţă înțelegem că s-au întemeiat veacurile prin cuvântul lui Dumnezeu, de s-au făcut 
din nimic cele ce se văd.” — Evrei 11:1, 3 


Cain oferă evidenţa simţurilor pe care conştiența, Domnul, o respinge, deoarece 
acceptarea acestui dar drept tipar al viitorului ar însemna fixarea şi perpetuarea stării actuale 
pe vecie. Suferinzii vor tot suferi, săracii vor tot sărăci, hoţii vor tot jefui, ucigaşii vor 
continua să ucidă şi aşa mai departe, fără speranța mântuirii. 

Domnul, ori conştienţa, nu ţine seama de atari fo losiri pasive ale imaginaţiei — darurile 
lui Cain. Else înfruptă cu darul lui Abel, exercițiul activ, voluntar, pasional al imaginației în 
numele omului, pentru el şi pentru ceilalți. 


„Cel slab să zică: „Eu sunt viteaz!” — Ioil 3:10 


Fie ca omul să nu țină seama de aparente şi să se declare pe sine a fi cel care vrea să 
fie. Fie ca el să-şi imagineze frumuseţe acolo unde simţurile lui indică scrum, bucurie acolo 
unde ele declară doliu, bogății acolo unde ele poartă mărturia sărăciei /aprox., Isaia 61:3]. 
Numai printr-o asemenea folosire activă, voluntară a imaginaţiei, poate fi omul înălțat şi 
Edenul refăcut. Idealul aşteaptă întotdeauna să fie întrupat, dar de nu oferim noi înşine 
idealul Domnului, conştienţei noastre, acesta nu se poate naşte. Domnul Îşi vrea mielul 
credinţei zilnic, pentru a modela întreaga lume în armonie cu visele noastre. 


„Prin credinţă, Abel a adus lui Dumnezeu mai bună jertfă decât Cam” — Evrei 11:4. 


Credinţa sacrifică faptul aparent pentru adevărul neaparent. Credinţa ține strâns de 
adevărul fundamental potrivit căruia, prin intermediul unei asumpţii, stările invizibile devin 
fapte vizibile. 

„Căci ce e credinţa, dacă nu a crede cele pe care nu le vezi?” — Sf. Augustin 


Chiar de curând am avut şansa de a observa rezultatele minunate ale cuiva care a avut 
devoţiunea de a crede ceea ce nu vedea. 

O tânără femeie mi-a cerut să mă întâlnesc cu sora şi cu nepotul ei în vârstă de trei 
anişori. Acesta era un băiețel frumos şi sănătos, cu ochi limpezi şi albaştri ca cerul şi o piele 
fără prihană, excepţional de fină. Apoi ea mi-a spus povestea lor. 

La naştere, băiatul era perfect în toate privinţele, cu excepția unui semn dm naştere 
mare şi urât ce îi acoperea o parte a feţei. Doctorul lor i-a anunţat că nu se putea face nimic în 
privinţa acestui tip de cicatrice. Consultarea multor alti specialişti au confirmat numai acest 
diagnostic. Auzind verdictul, mătuşica s-a hotărât să-şi pună la încercare credinţa — aceea 
potrivit căreia, o asumptie, deşi negată de evidenţa simţurilor, dacă se persistă în ea, se va 
întări în fapt. Ori de câte ori se gândea la nepoţelul ei, ceea ce se întâmpla frecvent, vedea, în 
imaginația ei, un bebeluş de opt luni cu o faţă perfectă — fără nicio urmă de cicatrice. Şi asta 
nu era uşor, dar ea ştia că, în acest caz, acesta era darul lui Abel plăcut Domnului. A pers stat 
în credinţa ei — credea ceea ce nu era posibil de văzut. Rezultatul a fost că şi-a vizitat sora la 
celebrarea celor opt luni de la naşterea copilului şi l-a găsit pe acesta cu pielea perfectă, 
nepătată, fără vreo urmă a semnului din naştere. 


„Noroc! Coincidenţă!” — strigă Cam. Nu. Abel ştie că acestea sunt etichete puse pe 
lucrările credinţei de cei fără de credință. 


„Căci umblăm prin credinţă, nu prin vedere” — 2 Corinteni 5:7. 


Când raţiunea şi realitățile vieții se opun ideii pe care vrei să o realizezi iar tu accepţi 
evidența simţurilor tale şi dictatele rațiunii ca fiind adevăruri, ai adus Domnului — conştienței 
tale — jertfa lui Cain. E clar că ofrandele astea nu lH sunt pe plac. 


Viaţa pe pământ este un teren de pregătire pentru facerea de imagini. Dacă foloseşti 
numai tiparele pe care le dictează simţurile, nu va fi nicio schimbare în viața ta. Eşti aici 
pentru a trăi o viață cât mai abundentă, deci trebuie să foloseşti tiparele invizibile ale 
imaginației şi să faci din rezultate şi împliniri testul crucial al puterii tale de a crea. 


Numai pe măsură ce iti însuşeşti sentimentul dorinței împlinite şi persişti in asta, 
ofrandele tale sunt darul care mulţumeşte. 


„Când cu darul lui Cam mă voi fi gătit, 
Atunci dorinţa îmi voi fi îndeplinit.” 


Prorocul Maleahi se plânge că omul L-a jecmănit pe Dumnezeu: 
„Dar voi ziceţi: „Cum Te-am înşelat?” — Cu zeciuiala şi cu pârga!” — Maleahi 3:8 


Faptele bazate pe rațiune şi evidenţa simţurilor care se opun ideii ce caută exprimare te 
Jecmănesc de credința în realitatea stării invizibile. Dar „credinţa este dovedirea lucrurilor 
celor nevăzute” /Evrei 11:1], şi, prin ea, „[ Dumnezeu ] cheamă la ființă cele ce încă nu sunt” 
[„ca şi când ar fi”, cf. textului în L engleză] ” — Romani 4:17. Cheamă lucrul nevăzut; 
asumă-ţi sentimentul dorinţei tale împlinite. 

»...ŞI să fie merinde în casa Mea şi puneţi-Mă şi pe Mine la încercare”, zice Domnul 
Savaot, „şi veţi vedea că voi deschide, la dorința voastră, stăvilarele cerului şi voi vărsa din 
belşug binecuvântarea, spre binele vostru.” — Maleahi 3:10 


lată povestea unui cuplu din Sacramento, California, sot şi soție care au refuzat să 
accepte evidenţa simţurilor lor, care au refuzat să fie jecmăniţi, în ciuda pierderii aparente. 
Soţia dăduse soţului ei un foarte valoros ceas de mână. Cadoul îşi dublase valoarea datorită 
sentimentului pe care l-a ataşat de acesta. Aveau un mic ritual în jurul lui. În fiecare seară îl 
scotea si i-l dădea ei pentru a-l aşeza într-o cutiuţă anume pe birou. În fiecare dimineaţă ea 
lua ceasul şi i-l dădea lui să şi-l pună din nou. 

Într-o dimineaţă, ceasul nu mai era. Ambii şi-au amintit jucându-şi rolurile obişnuite în 
seara de dinainte, aşadar ceasul nu fusese pierdut ori pus altundeva, ci furat. Acolo şi atunci, 
au stabilit că nu vor accepta faptul că nu mai era. Şi-au spus unul altuia, „Aceasta este o 
şansă de a practica ceea ce credem”. Au hotărât că, în imaginaţia lor, îşi vor continua ritualul 
obişnuit ca şi când ceasul era de fapt acolo. În imaginaţia lui, soţul şi-l scotea în fiecare seară 
şi îl dădea soţiei sale, iar aceasta, în imaginaţia ei, lua ceasul şi îl punea cu grijă deoparte. În 
fiecare dimineaţă ea scotea ceasul din cutiuţă şi îl înapoia soțului său, care şi-l punea pe 
mână. Au făcut asta cu credință timp de două săptămâni. 

După veghea lor de paisprezece zile, un bărbat a intrat în singurul magazin de bijuterii 
din Sacramento, iar aici ceasul a fost recunoscut. Pe când întindea o piatră prețioasă pentru 
estimare, proprietarul a observat ceasul pe care acesta îl purta la mână. Sub pretextul nevoii 
unei cercetări mai amănunțite asupra pietrei, a intrat într-un birou alăturat şi a chemat poliția. 
După ce poliţiştii l-au arestat pe bărbat, au găsit în apartamentul lui bijuterii furate în valoare 
de peste zece mii de dolari. Umblând „prin credință, nu prin vedere” /2 Corinteni 5:7], acest 
cuplu şi-a îndeplinit dorința — găsirea ceasului — ajutându-i prin asta şi pe alții să-şi 
recupereze ceea ce părea pierdut pentru totdeauna. 


„Dacă cineva înaintează încrezător în direcția visului său şi încearcă să trăiască viaţa 
pe care şi-a imaginat-o, se va întâlni cu un succes neaşteptat la ceasul acela.” — Thoreau 


4. SCARA FIINTEI 


„Yi a visat că era o scară, sprijinită pe pământ, iar cu vârful atingea cerul; iar îngerii lui 
Dumnezeu se suiau şi se pogorau pe ea. Apoi S-a arătat Domnul în capul scării...” 
— Facerea 28:12, 13 


„În vis, în vedeniile nopţii, atunci când somnul se lasă” [lov 33:15] peste Iacov, ochiul 
lui interior se deschide iar el vede lumea ca o serie de niveluri ascendente şi descendente ale 
conştienței. lată o revelaţie a celei mai profunde înţelegeri a misterelor lumii. Iacov vede o 
scară verticală de valori ascendente şi descendente — stările de conştiență. Asta dă înţeles 
tuturor celor din lumea exterioară, căci fără o asemenea scară a valorilor nu ar exista sens în 
viaţă. 

În fiecare clipă în timp, omul stă pe scara veşnică a înțelesului. Nu există obiect sau 
întâmplare care a avut loc vreodată, ori care are loc acum, fără o anumită semnificație. 
Semnificația unui obiect sau eveniment pentru individ este un indicator precis al nivelului 
său de conştienţă. 


Ia cartea asta, de exemplu. La un nivel de conştienţă, este un obiect în spațiu. 
La un nivel mai înalt, este o înşiruire de litere pe hârtie, aranjate după anumite reguli. 
La un nivel şi mai înalt, este o exprimare plină de semnificații. 


Privind din afară, vezi mai întâi cartea, dar, de fapt, semnificaţia primează. Ocupă un 
grad mai înalt de sens decât aranjamentul de litere pe hârtie sau cartea ca obiect în spațiu. 
Înţelesul a determinat aranjamentul de litere; aranjamentul literelor doar exprimă înţelesul. 
Înţelesul este invizibil şi deasupra nivelului aranjamentului literelor. De nu era niciun înţeles 
ce se voia exprimat, nici o carte nu s-ar fi scris şi publicat vreodată. 


„Apoi S-a arătat Domnul în capul scării.” 
Domnul şi înţelesul sunt una — Creatorul, cauza fenomenelor vieții. 


„La început era Cuvântul şi Cuvântul era la Dumnezeu şi Dumnezeu era Cuvântul” — 
loan 1:1 


La început era gândul, intenția — sensul — şi gândul era la gânditor, şi gânditorul era 
gândul. Obiectele şi evenimentele dm timp şi spațiu ocupă un nivel inferior de semnificație 
nivelului semnificației care le-a produs. Toate lucrurile s-au făcut prin semnificație, şi fără 
acest sens nimic nu s-a făcut din cele care s-au făcut [loan 1:3]. Faptul că toate cele văzute 
pot fi considerate efecte, pe un nivel inferior de semnificație, ale celor nevăzute, dintr-un 
ordin superior de semnificaţie, este extrem de important de înţeles. 


Modul nostru obişnuit de acțiune este de a încerca să explicăm nivelurile mai înalte ale 
semnificației — de ce se întâmplă lucrurile, în termenii celor mferioare — ce şi cum se 
întâmplă. De exemplu, să luăm un accident real şi să încercăm să-l explicăm. 


Cei mai mulţi dintre noi trăim la nivelul „ce s-a întâmplat” — accidentul a fost un 
eveniment în spaţiu — un automobil a lovit un altul şi practic l-a făcut zob. Unii dintre noi 
trăim pe nivelul superior „cum s-a întâmplat” accidentul — era o noapte ploioasă, şoselele 
erau umede şi cea de-a doua maşină a alunecat în prima. 

Mai rar, unii dintre noi ajung la cel mai înalt nivel, cel cauzal, „de ce s-a întâmplat” un 
asemenea accident. Apoi devenim conştienţi de invizibil, starea de conştiență care produce 
evenimentul vizibil. 


În acest caz, maşina avariată era condusă de o văduvă care, deşi simţea că nu şi-ar 
putea permite, dorea intens să-şi schimbe mediul de viață. Auzind că, prin folosirea corectă a 
imaginației, ar putea face şi ar putea fi orice dorea să fie, văduva cu pricina se imaginase ca 
trăind în oraşul în care ar fi vrut să trăiască. Aşadar, a adus asupra sa un eveniment care 
aparent era o pierdere, dar suma de bani pe care i-a plătit-o compania de asigurări i-a permis 
să facă schimbarea dorită în viața ei. 


Când vedem acest „de ce” din spatele accidentului aparent, starea de conştienţă care a 
produs accidentul, suntem conduşi spre concluzia că nu există accidente. Totul în viaţă are un 
sens invizibil. 

Cel care aude de un accident, cel care ştie „cum” s-a întâmplat şi cel care cunoaşte „de 
ce” s-a întâmplat sunt pe trei niveluri de conştiinţă în raport cu acel accident. Pe scara 
ascendentă, fiecare nivel superior ne duce cu o treaptă mai aproape de adevărul accidentului. 


Ar trebui să ne străduim constant să ne ridicăm spre niveluri mai înalte de înţelegere, 
înțelegere care este mereu invizibilă şi deasupra evenimentului fizic. Dar, ține minte, 
semnificaţia sau cauza fenomenelor vieții poate fi găsită numai înlăuntrul conştienţei omului. 


Omul e atât de captivat de partea vizibilă a piesei vieţii — partea cu „ce” şi „cum” s-a 
întâmplat — încât numai arar se ridică spre partea invizibilă a „de ce” s-a întâmplat. El refuză 
să accepte avertismentul prorocului, potrivit căruia: 


„Lucrurile care se văd s-au făcut din lucruri care nu se văd”, Evrei 11:3. 


Descrierile lui ale „ce” s-a întâmplat şi „cum” s-a întâmplat sunt corecte, potrivit 
nivelului lui corespondent de gândire, dar când întreabă „de ce” s-a întâmplat, toată 
explicaţia fizică se destramă şi el este silit să caute „de ce”-ul, sau înţelesul evenimentului, la 
nivelul invizibil şi mai înalt. Analiza mecanică a evenimentelor ţine numai de relația externă 
a lucrurilor. Un astfel de curs nu va atinge niciodată nivelul unde se află secretul lui „de ce s- 
a întâmplat”. Omul trebuie să recunoască faptul că părțile mai joase şi vizibile decurg dintr- 
un nivel invizibil şi mai înalt de înţelegere. 


Intuitia e necesară pentru a mă ridica la nivelul înţelegerii — la nivelul lui „de ce s-au 
întâmplat lucrurile”. E de urmat îndemnul prorocului evreu din vechime şi „să-mi ridic ochii 
mei la munti /de unde va veni ajutorul meu”, Psalm 120/121:1] înlăuntrul meu, pentru a 
observa ce se petrece acolo. Să văd ce idei am acceptat ca fiind adevărate, căror stări am 
consimțit, căror vise, căror dorințe — şi, mai presus de toate, căror intenții. 

De pe aceşti „munţi” vin toate lucrurile pentru a-mi dezvălui statura — înălțimea — pe 
scara verticală a semnificației. 

Dacă îmi ridic ochii la „Tine cel din mine, Cel ce lucrezi de după voal” /Omar 
Khayyám, ,, The Rubáiyát” ], voi vedea semnificația fenomenelor vieții. 


Evenimentele apar pe ecranul spațiului pentru a exprima nivelurile diferite ale 
conştienței omului. O schimbare la nivelul conştienței sale duce automat la o schimbare a 
fenomenelor vieții lui. A încerca să schimbi condițiile înainte de a schimba nivelul de 
conştiență din care acestea au izvorât înseamnă a te chinui în zadar. Omul mântuieşte, 
răscumpără lumea pe măsură ce se înalţă pe scara verticală a înţelegerii. 


Am văzut, în analogia cărții, că pe măsură ce conştiența s-a ridicat la nivelul la care 
omul a putut vedea înţelesul exprimat prin aranjarea literelor, acest înţeles a inclus 
cunoaşterea că literele au fost aranjate potrivit anumitor reguli, iar o astfel de aranjare, odată 
aşezată laolaltă pe hârtie, a format o carte. Ceea ce este adevărat despre carte este adevărat 
pentru fiecare eveniment din lume. 


„Nu va fi nici o nenorocire şi nici un prăpăd în tot muntele Meu cel sfânt! Că tot 
pământul este plin de cunoştinţa şi de temerea de Dumnezeu, precum marea este umplută de 
ape!” — Isaia 11:9. 


Nimic nu e de lepădat — totul e de răscumpărat. Vieţile noastre, urcând scara verticală a 
înţelegerii spre o mereu crescândă conştientizare — o conştiență a lucrurilor de o mai mare 
semnificaţie — sunt procesul prin care este produsă această răscumpărare sau mântuire. Aşa 
cum omul aranjează literele în cuvinte şi cuvintele în propoziţii pentru a exprima înţelesuri, 
în acelaşi fel viaţa aranjează împrejurări, condiții şi evenimente pentru a exprima sensurile 
nevăzute sau atitudinile oamenilor. 


Nimic nu e lipsit de semnificație. 

Dar omul, necunoscând nivelul mai înalt al înţelesului lăuntric, priveşte asupra 
panoramei mişcătoare de evenimente şi nu vede vreun sens al vieţii. Dar mereu există un 
nivel de înţelesuri ce determină evenimentele şi relația lor esențială cu viețile noastre. 


lată o povestire care ne va îngădui să cuprindem binele în lucruri aparent rele; să ne 
abținem judecata şi să acţionăm corect în mijlocul problemelor nerezolvate. 


Cu câţiva ani în urmă, întreaga naţiune a fost şocată de o nedreptate aparentă ce s-a 
produs în mijlocul nostru. Povestea a fost îndelung reluată de radio, televiziune şi presa 
scrisă. Poate că-ți aminteşti incidentul. 


Trupul unui tânăr soldat american căzut în Coreea a fost expediat acasă pentru 
înmormântare. Chiar înainte de ceremonie, văduvei acestuia 1 s-a pus o întrebare de rutină: 
Fusese soţul ei un om de culoare albă? Când ea a răspuns că fusese un indian, i s-a refuzat 
înmormântarea. 


Refuzul se făcuse potrivit legilor acelei comunități, dar a stârnit furia întregii ţări. Ne- 
am simţit mâniați dm cauza faptului că i se putea refuza cuiva care fusese ucis pentru patrie 
să fie înmormântat în tara pentru care căzuse la datorie. 


Povestea a intrat în atenţia preşedintelui Statelor Unite, acesta oferind funeralii cu toate 
onorurile militare în Cimitirul Naţional din Arlington. După ceremonie, văduva a declarat 
reporterilor că soţul său visase dintotdeauna să moară ca un erou şi să aibă parte de 
solemnitățile rezervate eroilor, deci tocmai onoruri militare. 


Când, aici în America, trebuie să explicăm de ce oameni progresiști, inteligenți ca noi, 
nu numai că legiferăm dar şi susţinem asemenea legi în măreaţa noastră ţară a celor liberi şi 
viteji, suntem puşi la o grea încercare. Ca observatori, văzuserăm numai „ce” şi „cum” s-a 
întâmplat. Nu am reuşit să vedem „de ce” s-a întâmplat. 


Acea înmormântare trebuia să fie refuzată, tocmai pentru ca flăcăului să-i fie realizat 
visul. Am încercat să explicăm tragedia în termenii inferiori ai nivelului lui „cum” s-a 
întâmplat, explicaţie care nu a putut satisface pe cel care întrebase „de ce” s-a întâmplat. 


Adevăratul răspuns, văzut de la nivelul înţelegerii superioare, ar fi într-atât de diferit 
de modul nostru de gândire obişnuit încât l-am respinge imediat. Adevărul este că stările 
viitoare sunt cauzele faptelor prezente — tânărul indian visând o moarte eroică, urmată de 
onoruri militare, a fost precum Lady Macbeth, transportat „dincolo de acest prezent 
ignorant”, şi a putut „simţi acum întregul viitor într-o chpită”. 


„...ŞI [prin credinţă] grăieşte şi azi, deşi a murit” — Evrei 11:4. 


5. JOCUL VIETII 


„Pot mai uşor să învăţ pe douăzeci ce e bine să facă decât să fiu unul din cei douăzeci 
şi să-mi urmez propriile mele învățături” /William Shakespeare, ,, Nesuţătorul din Veneţia ”] 


Odată eliberat prin această confesiune, acum te voi învăţa cum să joci jocul vieţii. 


Viaţa e un joc şi, ca toate jocurile, are scopuri şi reguli. 

În micile Jocuri pe care le născocesc oamenii, cum ar fi crichetul, tenisul, baseball-ul, 
fotbalul şi aşa mai departe, regulile pot fi schimbate din când în când. După ce se convine 
asupra regulilor, omul trebuie să înveţe noile reguli şi să joace jocul în limitele regulilor noi. 

Dar în jocul vieţii, regulile nu pot fi schimbate sau încălcate. Numai în cadrul legilor 
sale universale şi eterne fixe se poate juca jocul. 

Jocul vieţii se joacă pe terenul minții. Jucând un joc, primul lucru pe care îl întrebăm 
este „Care e scopul lui”, iar al doilea, „Care sunt regulile după care jucăm”. 

În jocul vieţii, scopul principal vizează sporirea conştiinţei — o conştiinţă a lucrurilor 
de o mai mare semnificație, iar al doilea scop ţine de atingerea obiectivelor noastre, de 
realizarea dorințelor noastre. 


În privinţa dorințelor, regulile tin doar de indicarea mijlocului prin care ar trebui să le 
realizăm, dar dorinţele în sine trebuie să fie numai problema individului. Regulile ce 
guvernează jocul vieţii sunt simple, dar îți ia o viaţă să le practici cu înţelepciune. lată una 
dintre reguli: 


„După cum gândit-a omul în mima lui, aşa e el” — Proverbe/Pildele lui Solomon 23:7. 


Se consideră în general că gândirea este o funcție complet slobodă, liberă, fără nicio 
regulă care să o constrângă. Dar nu acela e adevărul. Gândirea se mișcă prin propriul său 
proces printr-un teritoriu limitat, cu direcții şi tipare precise. 


„Gândirea urmează calea deschisă în propriile dialoguri interioare.” 


Noi toți ne putem realiza obiectivele prin folosirea înţeleaptă a minţii şi vorbirii. Cei 
mai mulți nu suntem defel conştienţi de activitatea mentală care se derulează înlăuntrul 
nostru. Dar pentru a juca jocul vieții cu succes, trebuie să devenim conştienţi de fiecare 
activitate mentală a noastră, căci această activitate, în forma dialogurilor interioare, este 
cauza fenomenelor exterioare ale vieţii noastre. 


„...pentru orice cuvânt deşert pe care-l vor rosti, oamenii vor da socoteală în ziua 
judecății. Căci din cuvintele tale vei fi găsit drept, şi din cuvintele tale vei fi osândit” — Matei 
12:36, 37. 


Legea Cuvântului nu poate fi „zdrobită”. 
„...Nu I se va zdrobi nici un os” — loan 19:36. 


Legea Cuvântului nu trece niciodată cu vederea un cuvânt lăuntric, nici nu face nici cel 
mai mic rabat din cauza ignoranței noastre în ceea ce o priveşte. Modelează viaţa în jurul 
nostru aşa cum, prin conversațiile noastre interioare, ne modelăm viaţa înlăuntrul nostru. 
Asta se produce pentru a ne arăta poziţia pe terenul de joc al vieţii. Nu există adversar în 
jocul vieţii; există numai scopul. 


Nu cu mult timp în urmă, discutam despre acestea cu un om de afaceri de succes şi 
totodată un filantrop. Mi-a spus o poveste interesantă despre el. 

A zis, „Ştii, Neville, am aflat prima dată despre scopuri în viaţă pe când aveam 
paisprezece ani, şi s-a întâmplat pe terenul de sport al şcolii. Eram bun pe pistă şi aveam o zi 
bună, dar mai era o cursă de alergat şi un competitor de temut. Eram hotărât să-l întrec. L-am 
întrecut, ce-i drept, dar, pe când eram cu ochii pe el, un al treilea băiat, pe care nu-l 
consideram nicidecum pe măsura noastră, a câştigat cursa. Acea experiență m-a învăţat o 
lecţie pe care am tot folosit-o de-a lungul vieții. Când oamenii mă întreabă în legătură cu 
succesul meu, trebuie să le spun că se datorează faptului că nu am făcut din „a face bani’ un 
scop: scopul meu este folosirea chibzuită, productivă, a banilor”. 

Dialogurile interioare ale acestui om pleacă de la premisa că el deja are bani — 
preocuparea lui constantă este cum îi foloseşte. Conversaţiile lăuntrice ale omului ce se 
chinuieşte să obțină bani nu demonstrează decât lipsa banilor. În necunoaşterea lui 
referitoare la puterea cuvântului, el construieşte obstacole în calea realizării scopului său; el 
îşi tine ochiul aţintit pe competiţie, nu pe scopul în sine. 


„Soarta, dragă Brutus, nu se află în stele, ci în noi înşine, şi nouă ne supunem” — 
[William Shakespeare, ] Iulius Cezar: Act I, Scena II. 


După cum „veacurile /, lumile”, în I engleză] s-au întemeiat prin Cuvântul lui 
Dumnezeu” [Evrei 11:3], aşa şi noi, ca „următori /, imitatori”, în L engleză] ai lui 
Dumnezeu, ca nişte fii iubiţi” [Efeseni 5:1] creăm condițiile şi împrejurările vieților noastre 
prin atotputernicele noastre cuvinte lăuntrice. 


Fără practică, nici cele mai profunde cunoştinţe despre joc nu ar produce 
rezultatele dorite. 

„| Drept aceea, ] cine ştie să facă ce e bine” — adică ştie regulile — „şi nu face, păcat 
are” [Iacov 4:17]. Cu alte cuvinte, el va rata tinta şi nu va reuşi să-şi realizeze scopul. 


În parabola talanţilor [Matei 25:14-30], condamnarea de către stăpân a slugii care nu 
şi-a folosit darul este clară, fără umbră de îndoială, iar atunci când descoperim una dintre 
regulile jocului vieții, riscăm să eşuăm nefolosind-o. Talantul nefolosit, ca şi mădularul 
nesupus activității fizice, se moleşeşte şi într-un final se atrofiază. Trebuie să fim „împlinitori 
ai cuvântului, nu numai ascultători ai lui, /amăgindu-ne pe noi înşine”, lacov 1:22]. Din 
moment ce gândirea urmează cursul trasat de conversațiile noastre lăuntrice, nu numai că 


putem vedea încotro o luăm pe terenul de joc al vieţii prin simpla lor observare, dar putem şi 
determina unde vom ajunge controlând şi dirijându-ne dialogurile acestea interioare. 


Ce ai crede si ce ai spune şi ce ai face dacă deja ai fi cel care vrei să fii? Începe sà 
gândeşti şi să vorbeşti şi să faci exact asta lăuntric. Ti se spune că „dar este un Dumnezeu în 
Ceruri, Care descoperă tainele” /Daniel 2:28], iar tu trebuie întotdeauna să-ți aminteşti că 
Cerurile sunt înlăuntrul tău /Luca 17:21 ]; şi pentru a-ţi face cât se poate de limpede Cine este 
Dumnezeu, unde este El şi care sunt secretele Lui, Daniel continuă, „lată care este visul şi 
vedenia pe care le-ai avut” /idem]. Acestea revelează cărările de care eşti legat şi indică 
direcţia spre care mergi. 


lată ce a făcut o femeie pentru a întoarce cursul de care era nefericit legată în direcția 
spre care voia să se îndrepte. Timp de doi ani, se ţinuse înstrămată de cei trei oameni pe care 
îi iubea cel mai mult. Avusese o ceartă cu nora ei, care a izgonit-o de acasă. Pe parcursul 
acelor doi ani, nu-şi văzuse şi nu mai auzise nimic de fiul, nora şi nepoțelul ei, deşi îi 
trimisese acestuia din urmă multe cadouri în tot acest timp. De fiecare dată când se gândea la 
familia ei, şi asta se întâmpla zilnic, purta o conversație mentală cu nora ei, învinovățind -o 
pentru cearta de demult şi acuzând-o pentru egoismul de care dăduse dovadă. 

Ascultând într-o seară una din conferințele mele — era chiar despre acest joc al vieţii şi 
cum să-l joci — şi-a dat brusc seama că ea însăşi era cauza tăcerii prelungite şi că ea şi numai 
ea trebuia să facă ceva în privinţa asta. Recunoscând că scopul său era reclădirea bunelor- 
relaţii, şi-a trasat sarcina de a-şi schimba complet conversațiile lăuntrice. 

Chiar în acea seară, în imaginația ei, a ticluit două scrisori pline de iubire şi 
sensibilitate care i-ar fi fost scrise ei, una de către noră şi cealaltă de către nepoţel. În 
imaginația ei, le-a citit iar şi iar, până ce a adormit în fericitul sentiment de a fi primit 
scrisorile. A repetat acest act imaginar timp de opt seri la rând. În dimineaţa celei de-a noua, 
a primit un plic ce conţinea două scrisori, una de la noră şi cealaltă de la nepot. Erau scrisori 
drăgăstoase, emoționale, prin care era invitată să-i viziteze — aproape copii fidele ale celor pe 
care le născocise în mintea ei. Folosindu-şi imaginaţia conştient şi cu iubire, a schimbat 
cursul de care fusese legată în direcția spre care voia să se îndrepte — spre o reunire fericită 
de familie. 


O schimbare de atitudine este o schimbare de poziţie pe terenul de joc al vieţii. Jocul 
vieţii nu se desfăşoară acolo, afară, în ceea ce se cheamă spațiu şi timp; mutările adevărate în 
jocul vieţii au loc înlăuntru, pe terenul de joc al minții. 


„Pierzându-ţi sufletul, sufletul tău 
Pentru a-l găsi din nou; 
Strunindu-ți înspre destinaţie 
A ta minte răzleaţă.” 


— Laurence Housman 


6. ,,O VREME, VREMURI SIJUMATATE DE VREME” 


„5i unul a zis celui ce era îmbrăcat în veşminte de in şi stătea deasupra apelor fluviului: „Pe 
când se vor sfârşi aceste fapte minunate?” 

Şi am ascultat pe bărbatul cel îmbrăcat în veşminte de in care stătea deasupra apelor fluviului 
ŞI el şi-a ridicat dreapta şi stânga lui către ceruri şi a jurat pe Cel ce este viu în veci: „Va mai 
ține o vreme; vremuri si jumătate de vreme, iar când se va isprăvi de sfărâmat puterea 
poporului celui sfânt, atunci vor lua sfârşit toate acestea” ”. — Daniel 12:6, 7 


La una dintre conferențierile mele ținută în Los Angeles asupra subiectului înțelesului 
ascuns din spatele poveştilor Bibliei, cineva mi-a cerut să interpretez citatul de mai sus din 
cartea lui Daniel. După ce am mărturisit că nu cunoşteam semnificația acelui pasaj anume, o 
doamnă din auditoriu şi-a spus, „Dacă mintea se poartă în concordanță cu asumpția de la care 
a plecat, atunci voi afla adevăratul răspuns la acea întrebare şi i-l voi spune lui Neville”. 

Şi iată ce mi-a spus. 


„Seara trecută s-a pus întrebarea, „Care e sensul expresiei <o vreme; vremuri şi 
jumătate de vreme», aşa cum apare în Daniel 12:77. Înainte de a mă culca, mi-am spus, 
„Trebuie că există un răspuns la această întrebare, aşa că îmi voi asuma faptul că îl cunosc şi, 
în timp ce voi dormi, mai-marele meu Sine va găsi răspunsul şi-l va revela mai-micului meu 
Sine în vis ori într-o viziune””. 

„Pe la cinci-dimineatá m-am trezit. Era prea devreme pentru a mă ridica, aşa că, 
rămânând în pat, m-am cufundat rapid în acea stare semi-visătoare dintre trezie şi somn, iar 
în acea stare, mi s-a înfățişat în minte imaginea unei femei bătrâne. Stătea într-un balansoar 
ŞI se legăna înainte şi înapoi, înainte şi înapoi. Apoi, o voce care semăna cu a ta, mi-a spus, 
„Fă-o iar şi iar şi iar, până ce dobândeşte dinamismul realități”. 

„Am sărit din pat şi am recitit cel de-al doisprezecelea capitol din Daniel, şi iată 
răspunsul intuitiv pe care l-am primit. Luând al şaselea şi al şaptelea verset, căci la acestea se 
referea întrebarea de aseară, am considerat că, dacă veşmintele cu care sunt îmbrăcate 
personajele biblice corespund nivelului lor de conştiență, aşa cum propovăduieşti tu, atunci 
cele de in trebuie că reprezintă într-adevăr un nivel foarte înalt de conştiență, căci „cel ce era 
îmbrăcat în veşminte de in’ stătea „deasupra apelor fluviulu” şi dacă, aşa cum spui tu, apa 
simbolizează un nivel înalt de adevăr psihologic, atunci cel ce ar putea merge pe apă trebuie 
cu adevărat să reprezinte o stare slăvită de conştientă. Am simțit aşadar că ceea ce avea de 
spus era într-adevăr de foarte mare importanță. Acum, întrebarea pusă lui era, „Pe când se vor 
sfârşi aceste fapte minunate?” — iar răspunsul său a fost, ,o vreme; vremuri şi jumătate de 
vreme”. Amintindu-mi viziunea bătrânei ce se legăna înainte şi înapoi, precum şi vocea ta 
spunându-mi ,Fă-o iar şi iar şi iar, până ce dobândeşte dinamismul realităţii”, şi amintindu-mi 
că viziunea şi îndemnul tău au venit ca urmare asumpției mele că ştiam răspunsul, am simţit 
intuitiv că întrebarea pusă „celui îmbrăcat în veşminte de in” însemna cât timp va fi necesar 
pentru ca minunatele mele vise să devină realitate”. 


„lar răspunsul lui este, „Fă-o iar şi iar şi iar, până ce dobândeşte dinamismulrealtàtir. 
„O vreme” înseamnă să interpretăm actul imaginar care implică împlinirea dorinţei, ,vremurr 
înseamnă să repetăm actul iar şi iar, pe când „jumătate de vreme” înseamnă momentul ațipirii 
în timp ce interpretăm actul imaginar, căci un asemenea moment survine de obicei înainte ca 
actul pre-determinat să se încheie şi, astfel, poate fi numit o jumătate, sau o bucată de timp — 
de vreme”. 

Revelarea unei atât de lăuntrice înţelegeri a Scripturilor prin simpla asumpţie că ştia 
răspunsul a fost o minunată experiență pentru această femeie. Totuşi, pentru a cunoaşte 
adevăratul înţeles al expresiei ,o vreme; vremuri şi jumătate de vreme”, ea trebuie să aplice 
această înţelegere în viaţa ei de zi cu zi. Nu suntem niciodată neştiutori în faţa unei ocazii de 
a verifica această înţelegere, fie pentru noi, fie pentru alţii. 


Cu câțiva ani în urmă, o văduvă ce locuia în acelaşi complex de apartamente ca şi noi a 
venit să mă consulte în privinţa pisoiului său. Motanul era companionul ei permanent şi îi era 
tare drag. Acesta avea, însă, deja opt ani, era bolnav şi se afla într-o mare suferință. Nu 
mâncase de câteva zile şi nu voia să se mişte de sub patul ei. Doi veterinari văzuseră pisoiul 
ŞI îl spuseseră că nu mai putea fi tratat, trebuind să fie eutanasiat imediat. Eu i-am sugerat ca 
în acea seară, înainte de a adormi, să creeze în imaginația ei o acțiune oarecare ce ar indica 
faptul că motanul era în starea lui sănătoasă de dinainte. Am sfătuit-o să o facă iar şi iar, până 
ce scena dobândea dinamismul realității. 

A promis că aşa va face. Totuşi, fie din lipsă de încredere în sfatul meu, fie din lipsă de 
încredere în propria ei abilitate de a duce la bun-sfârşit acţiunea imaginară, îi ceruse nepoatei 
sale să-şi petreacă noaptea cu ea. 

Cererea fusese făcută în ideea că, în cazul în care motanul nu era mai bine până 
dimineaţă, nepoata îl va duce la veterinar, iar ea nu va asista la teribilul gest ce va urma. 

În acea seară, s-a instalat într-un scaun comod şi a început să-şi imagineze că pisoiul se 
fâţâra pe lângă ea, zgâriind mobilierul şi făcând alte pozne pe care, în mod obişnuit, nu i le-ar 
fi îngăduit. De câte ori realiza că mintea 1 se depărta de la sarcina stabilită, aceea de a vedea 
un pisoi normal, sănătos, vioi şi jucăuş, îşi readucea atenţia asupra odăi şi îşi lua acțiunea 
imaginativă de la început. A făcut asta iar şi iar, până ce, într-un final, cu o senzaţie de 
uşurare, a adormit chiar pe acel scaun. 

Pe la patru-dimineaţa, a fost trezită de un mieunat. Pisoiul stătea lângă scaunul ei. 
După ce i-a captat atenția, a ademenit-o spre bucătărie, unde părea că cere de mâncare. 
Văduva i-a încălzit puţin lapte, pe care el l-a înghițit repede, cerând un supliment. 

Motanul a trăit tihnit încă cinci ani, după care, fără durere ori vreo boală, a murit firesc 
în somn. 


„Pe când se vor sfârşi aceste fapte minunate? O vreme; vremuri şi jumătate de vreme.” 


„EI vorbeşte în vis, în vedeniile noptii, atunci când somnul se lasă peste oameni şi când 
ei dorm în aşternutul lor. Atunci El dă înştiinţări oamenilor şi-i cutremură cu arătările Sale” — 
lov 33:15,16 


7. FITI DAR ÍNTELEPTI CA SERPII 


„Fiţi dar înţelepţi ca şerpu şi nevinovaţi ca porumbeii.” — Matei 10:16 


Abilitatea şarpelui de a-şi forma pielea prin osificarea unei părți din el însuşi, precum 
şi deprinderea lui de a-şi lepăda pielea pe măsură ce creşte mai mare decât aceasta l-au făcut 
pe om să privească această reptilă ca un simbol al puterii creşterii nesfârşite şi a auto- 
reproducerii. I se spune deci omului să fie „înţelept ca şarpele” şi să înveţe cum să-şi lepede 
pielea — mediul înconjurător — care e sinele său solidificat; omul trebuie să înveţe cum „să-l 
dezlege şi să-l lase să meargă” [loan 11:44]... cum „să se dezbrace de vieţuirea lui de mai 
înainte, de omul cel vechi” [Efeseni 4:22, Coloseni 3:9]... cum să moară celui vechi şi să ştie 
totuşi că, precum şarpele, el „nu, nu va muri!” [Facerea 3:4]. 

Omul încă nu a învăţat că tot ce este în afara corpului său fizic este de asemenea parte 
din sine însuşi, că lumea lui şi toate condiţiile vieții sale sunt numai exteriorizări ale stării 
sale de conştiență. Când va cunoaşte acest adevăr, el va înceta lupta inutilă de auto -afirmare 
ŞI, precum şarpele, va lăsa vechiul să se ducă şi îşi va creşte un nou mediu. 


„Omul e nemuritor; aşadar el trebuie să moară la nesfârşit. Căci viaţa este o idee 
creativă; se poate regăsi numai în forme schimbătoare.” — 'Tagore 


În vremuri străvechi, şerpii erau asociaţi şi cu păzirea comorilor, a bogăției. Îndemnul 
de a fi „înţelepţi ca şerpii” este deci sfatul dat omului de a trezi puterea trupului său subtil — 
imaginația sa — pentru a putea, ca şi şarpele, să crească şi să se auto-depăşească, să moară şi 
totuşi să nu moară, căci numai din muriri şi învieri ca acestea, lepădând vechiul şi adoptând 
noul, va veni împlinirea viselor şi aflarea comorilor lui. Aşa cum „şarpele însă era cel mai 
şiret /,subtil”, în l. engleză] dintre toate fiarele de pe pământ pe care le făcuse Domnul 
Dumnezeu” — Facerea 3:1 —, tot aşa, imaginația e mai subtilă decât orice făptură cerească pe 
care a creat-o Domnul Dumnezeu. Imaginaţia e făptura care: 

„[Căci făptura] a fost supusă deşertăciunii — nu din voia ei, ci din cauza Aceluia care a 
supus-o — cu nădejde... Căci prin nădejde ne-am mântuit; dar nădejdea care se vede nu mai e 
nădejde. Cum ar nădăjdui cineva ceea ce vede? lar dacă nădăjduim ceea ce nu vedem, 
aşteptăm prin răbdare.” — Romani 8:20, 24, 25 


Deşi omul exterior, sau „cel firesc” // Corinteni 2:14], al simţurilor, este interconectat 
cu mediul său, omul interior, or spiritual /,duhovnicesc'], cel al imaginaţiei, nu este vasăzică 
astfel limitat. Dacă interconectarea ar fi fost completă, sfatul de a fi „înţelepţi ca şerpi” n-ar 
avea sens. De-am fi fost complet limitați la mediul nostru, nu ne puteam retrage atenţia de la 
evidenţa simţurilor şi să ne simțim în situaţia dorinţei noastre împlinite, cu speranţa că starea 
nevăzută se va solidifica drept noul nostru mediu. Dar: 


„[Se seamănă trup firesc, înviază trup duhovnicesc. ] Dacă este trup firesc, este şi trup 
duhovnicesc.” — 1 Corinteni 15:44 


Trupul duhovnicesc al imaginaţiei nu este limitat la mediul omului. Trupul acesta 
spiritual se poate retrage dinspre omul exterior al simţurilor şi mediului înconjurător şi 
imaginea pe sine a fi ceea ce vrea să fie. Şi dacă rămâne credincios viziunii sale, imaginația 
va construi pentru om un nou mediu în care să trăiască. Asta se înţelege prin afirmația: 


„...Mă duc să vă gătesc loc. Şi dacă Mă voi duce şi vă voi găti loc, iarăşi voi veni şi vă 
voi lua la Mine, ca să fiți şi voi unde sunt Eu.” — loan 14:2, 3 


Locul care ti se găteşte nu e nevoie să fie un loc în spațiu. Poate fi sănătate, bogăție, 
companie, orice doreşti tu pe lumea asta. Dar cum se găteşte un astfel de loc? 


Trebuie mai întâi să-ți construieşti o reprezentare cât mai realist-posibilă a ceea ce ai 
vedea şi auzi şi face dacă ai fi prezent fizic şi te-ai mişca fizic prin „locul” acela. 


Apoi, cu trupul tău fizic imobilizat, trebuie să-ți imaginezi că eşti în realitate în acel 
„loc” şi vezi şi auzi şi faci tot ce ai vedea şi auzi şi face dacă ai fi acolo fizic. Trebuie să faci 
asta iar şi iar, până ce scena dobândeşte dinamismul realității. Când îl simţi a fi cât se poate 
de firesc, „locul” a fost de-acum gătit drept noul mediu pentru sinele tău exterior, sau fizic. 
Acum îţi poţi deschide ochii fizici şi te poţi întoarce la starea ta de dinainte. 


„Locul a fost pregătit, şi unde ai fost în imaginaţie, acolo vei fi şi în trup. Cum se 
realizează fizic această stare imaginată nu e grija ta, ca om firesc ori exterior. Trupul 
spiritual, la întoarcerea lui din starea imaginată la starea lui fizică de dinainte, creează un pod 
invizibil de incidente pentru a lega cele două stări. 

Deşi sentimentul ciudat că ai fost acolo în realitate şi că starea a fost autentică dispare 
de îndată ce îți deschizi ochii asupra vechiului mediu atât de familiar, cu toate acestea, eşti 
urmărit de simţul unei duble-identităţi — cunoscând de-acum că „este trup firesc, este şi trup 
duhovnicesc”. Când tu, omul firesc, ai avut această experiență, vei trece automat peste podul 
de evenimente care duce la realizarea fizică a locului tău pregătit invizibil. 


Acest concept — că omul este dual şi că omul interior al imaginaţiei poate locui în stări 
viitoare şi se poate întoarce în momentul prezent cu un pod de evenimente pentru a lega pe 
cele două — se ciocneşte violent de perspectiva larg-acceptată asupra personalității omeneşti 
ŞI asupra cauzei şi naturii fenomenelor. 

Un asemenea concept solicită o revoluţie în ideile actuale despre personalitatea umană 
şi despre spațiu, timp şi materie. Conceptul că omul, conştient sau neconştient, determină 
condiţiile vieţii imaginându-se pe sine în acele stări mentale duce la concluzia că această 
lume presupus solidă este o construcție a Minţii — un concept pe care, la început, simțul 
comun îl respinge. Cu toate acestea, ar trebui să ne amintim faptul că omul a fost silit să 
accepte până la urmă majoritatea conceptelor pe care simţul comun le-a respins iniţial. 
Aceste răsturnări fără de sfârşit în judecată pe care experienţa le-a forțat asupra omului l-au 
determinat pe prof. Whitehead să scrie: „Numai Cerurile ştiu ce prostie aparentă nu va fi 
mâine un adevăr demonstrat”. 


Puterea creativă din om doarme şi trebuie să fie deşteptată — trezită. 
„Deşteaptă-te, cel ce dormi, şi te scoală din morţi” — Efeseni 5:14 


Deşteaptă-te din somnul care-ţi spune că lumea de afară este cauza condițiilor vieții 
tale. Ridică-te din trecutul mort şi creează un nou mediu în jurul tău. 


„Nu ştiţi, oare, că voi sunteți templu al lui Dumnezeu şi că Duhul lui Dumnezeu 
locuieşte în voi?” — 1 Corinteni 3:16 


Duhul lui Dumnezeu este imaginația ta, dar doarme şi trebuie să fie trezită pentru a te 
înălța dm tărâmul limitat al simţurilor pe care atât de îndelung ai naufragiat. 


Posibilităţile neîngrădite deschise ție pe măsură ce devii „înţelept ca şerpii” sunt de 
nemăsurat. 

Vei alege condițiile ideale pe care vrei să le experimentezi şi mediul ideal în care vrei 
să trăieşti. Experimentând aceste stări în imaginaţie, până ce dobândesc dinamism senzorial, 
le vei exterioriza la fel de negreşit cum îşi exteriorizează şarpele pielea sa vremelnică. 


După ce vei creşte dincolo de ele apoi, le vei părăsi la fel de uşor cum „şarpele-şi 
leapădă pielea smălțuită” /William Shakespeare, „Visul unei nopți de vară”, Act II, scena l, 
249]. O viaţă tot mai abundentă — întregul scop al Creaţiei — nu poate exista decât prin 


moarte şi reînviere. 


Dumnezeu a dorit formă, aşa că El a devenit om: şi nu e suficient ca noi să-l 
recunoaştem duhul în acţiune de-a lungul creaţiei, trebuie să-l vedem acţiunea luând formă şi 
să spunem că „e bună” [Facerea 1:31 ], chiar dacă ne depăşim forma iar şi iar, la nesfârşit. 


„El ne duce 
Prin largi odăi ale plăcerii în care 
Pulsează extaz spre un capăt ce mereu se depărtează, 
Căci atingerea Lui e nesfârşită şi dă 
La tot capătul cuprins.” [George Meredith — ,,Hymn to Colour” ] 


* * * * 


„lar Eu, când Mă voi înălța de pe pământ, îi voi trage pe toți la Mine.” — loan 12:32 

Dacă m-aş înălța dincolo de evidenţa simţurilor spre starea de conştiență pe care 
doresc să o realizez şi rămân în acea stare până ce îi simt naturaleţea, voi forma acea stare în 
jurul meu şi toţi oamenii o vor vedea. Dar cum să-l convingi pe om că e adevărat — că viaţa 
imaginativă este singura trăire; că asumarea sentimentului dorinței împlinite este singura cale 
spre o tot mai abundentă viaţă, şi nu numai alinarea escapistului' — iată problema. 


! ESCAPISM s.n. (Liv.) Tendinţă de a cultiva evadarea din realitatea vieții sociale, de a căuta refugiu în atemporabilitate; 
concepţie filozofică şi etică ce preconizează evadarea din cotidian prin contemplarea „esenţelor spirituale”. [< engl. escapisme, 
germ. Eskapismus, cf. engl. escape — a evada]. 


Pentru a vedea ca „prin largi odăi ale plăcerii” ce înseamnă a trăi in tărâmurile 
imaginației, a aprecia şi a te bucura de lume, trebuie să trăieşti imaginativ; trebuie să visezi şi 
să-ţi iei visul în stăpânire, apoi să creşti mai mare decât însuşi visul, mereu şi mereu, de-a 
pururi. Omul care nu imaginează, care nu-şi va pierde viaţa la un nivel pentru a şi-o putea 
afla pe un alt nivel mai înalt, nu e altceva decât femeia lui Lot — un de-sine-suficient „stâlp 
de sare” [Facerea 19:26]. 

Pe de altă parte, cei care refuză forma ca fiind nespirituală şi care resping întruparea, 
considerând-o a fi ceva separat de Dumnezeu, sunt neştiutori în privința marelui mister: 
„mare este tama dreptei credințe: Dumnezeu S-a arătat în trup” [I Timotei 3:16]. 


Viaţa ta exprimă un lucru, şi numai un singur lucru: starea ta de conştiență. Totul 
depinde de asta. Pe măsură ce îți asumi o stare de conştiență, prin intermediul imaginației, 
acea stare începe să prindă formă, se soldifică în jurul tău precum pielea şarpelui se osifică 
în jurul lui. Dar trebuie să fii credincios acelei stări. Nu trebuie să treci de la stare la stare, ci 
mai degrabă să aştepţi răbdător în singura stare invizibilă până ce dobândeşte substanţă şi 
devine un fapt concret. Răbdarea e necesară, dar răbdarea va fi uşoară după ce mai întâi ai 
reuşit să te debarasezi de cel vechi şi să-l dezvolți pe cel nou, căci suntem capabili să 
aşteptăm după câtă înţelegere am adunat în trecut. Înțelegerea este secretul răbdării. Câtă 
bucurie firească şi încântare spontană în a vedea lumea — nu cu, ci, cum spune Blake — prin 
ochi! Imaginează-ţi că vezi ceea ce vrei să vezi — şi rămâi credincios viziunii. Imaginaţia ta 
va face pentru sine o formă corespunzătoare în care vei trăi. 


Toate lucrurile sunt făcute de puterea imaginației. Nimic nu începe dacă nu începe din 
imaginația omului. 


„Dmăuntru în afară” [vezi Marcu 7:21;23] este legea universului. „Precum înăuntru, 
aşa şi afară” [,, Precum e sus, aşa e jos; cum e jos, aşa e sus; precum înăuntru, aşa şi afară; 


bo d 


cum e afară, asa e înăuntru”, „Corespondenţă 


> 


lui Hermes Trismegistul” ]. Omul se îndreaptă spre afară în căutarea lui după adevăr, dar 


, al doilea dintre „Cele Șapte Principii ale 


lucrul esențial este să priveşti înlăuntru. 


„Adevărul e în noi înşine; nu se ridică 
Din lucruri din afară, orice-ai crede. 

E un miez făr' de moarte acolo în noi, în fiecare 
Unde adevărul deplin îndură... iar a şti 
Constă, mai degrabă în a deschide-o cale 
De unde splendoarea să se poată elibera, 
Decât în a face-un loc prin care să intre lumina 
Presupus a fi-n afară.” 


— [Robert] Browning, „Paracelsus” 


Consider că vei fi interesat de un exemplu — cum o tânără femeie a lepădat pielea 
resentimentului şi s-a gătit cu un tip mult diferit de piele. Părinţii acestei femei se separaseră 
pe când ea avea şase ani, iar ea a rămas cu mama. Îşi vedea rar tatăl. Dar o dată pe an, acesta 
îi trimitea un cec de cinci dolari pentru Crăciun. După ce s-a măritat, tatăl său mărise cadoul 
de Crăciun la zece dolari. 


După una din conferenţierile mele, a meditat îndelung la afirmația mea potrivit căreia 
bănuielile omului în privința altuia sunt numai o măsură a propriei sale amăgiri şi a 
recunoscut astfel că îi purta de ani buni resentimente tatălui său. În acea seară s-a hotărât să 
se debaraseze de resentimente şi să pună o reacţie iubitoare în locul acestora. În imaginaţia 
ei, a simţit că-şi îmbrățişează tatăl în cel mai cald fel cu putinţă. A făcut-o iar şi iar, până ce a 
prins starea de spirit a gestului său imaginar, adormind apoi într-o dispoziţie foarte fericită. 


A doua zi, s-a întâmplat să treacă prin raionul de blănuri al unuia dintre cele mai mari 
magazine din California. Flirta deja de ceva timp cu ideea de a avea un guler de blană nou, 
dar considera că nu şi-l putea permite. De data aceasta, privirea i-a fost atrasă de unul din 
blană de jder de stâncă — a ales unul şi l-a probat. După ce i-a simţit textura şi s-a admirat 
îndelung într-o oglindă, l-a dat jos cam fără tragere de inimă şi l-a înapoiat vânzătorului, 
spunându-şi din nou că nu-şi poate permite aşa ceva. Pe când ieşea din raion, s-a oprit şi a 
gândit, „Neville ne spune că putem avea orice dorim dacă reuşim să prindem numai 
sentimentul de a avea deja acel lucru”. 


În imaginaţia ei, şi-a pus din nou gulerul de blană, i-a simţit realitatea şi şi-a văzut mai 
departe de cumpărăturile obişnuite, bucurându-se în tot acest timp că-l purta, deşi o făcea 
numai imaginar. 


Această tânără nu a asociat niciodată cele două gesturi imaginare. De fapt, aproape că 
a uitat ce făcuse până ce, câteva săptămâni mai târziu, de Ziua Mamei, soneria sună pe 
neaşteptate. 


Era tatăl ei. Îmbrăţişându-l, şi-a amintit cel dintâi gest imaginar. Desfăcând coletul pe 
care i-l adusese — primul cadou în toți aceşti mulți ani — şi-a amintit şi cel de-al doilea gest, 
căci în cutie se afla un guler frumos din blană de jder de stâncă. 


„Dumnezei sunteţi şi toți fii ai Celui Preaînalt.” — Psalmi 8 1/82:6 


„Fiţi dar înţelepţi ca şerpi şi nevinovaţi ca porumbeii.” — Matei 10:16 


